Antti Rantonen

Antti Rantonen (4. elokuuta 1877 Haapavesi – 23. tammikuuta 1961 Oulu) oli suomalainen kanteleensoittaja. Hän oli aikansa harvoja viisikielisen taitajia.

Rantonen oli käynyt kauppakoulun ja työskenteli Haapavedellä kansakoulun apuopettajana ja tukkurin apulaisena sekä myöhemmin sukutilansa viljelijänä. Hän oli Haapaveden kunnanvaltuuston pitkäaikainen jäsen ja lautamies ja sai vuonna 1935 herastuomarin arvon. Rantonen kuului vanhaan kanteleensoittajasukuun ja hänen viisikielinen kanteleensa oli yli 200 vuotta vanha. Hän esiintyi vuonna 1935 Tukholman kuninkaanlinnassa.

Lähteet 

Suomalaiset kanteleensoittajat
Haapaveden kaupunginvaltuutetut
Vuonna 1877 syntyneet
Vuonna 1961 kuolleet